RPC บวกต่ออีก 14.29% หลังจับมือESSOทำสัญญาขายน้ำมัน-เปลี่ยนเครื่องหมายการค้าเป็น”เอสโซ่”
RPC บวกต่ออีก 14.29% หลังจับมือ ESSO ทำสัญญาขายน้ำมัน-เปลี่ยนเครื่องหมายการค้าเป็น "เอสโซ่" ณ เวลา 10.35 น. ราคาอยู่ที่ 0.96 บาท บวก 0.12 บาท หรือ 14.29% สูงสุดที่ 1 บาท ต่ำสุดที่ 0.87 บาท มูลค่าซื้อขายที่ 142.61 ล้านบาท
7 พ.ย. 2560

ผู้สื่อข่าวรายงานว่า ราคาหุ้นบริษัท บริษัท อาร์พีซีจี จำกัด (มหาชน) หรือ RPC ณ เวลา 10.35 น. ราคาอยู่ที่ 0.96 บาท บวก 0.12 บาท หรือ 14.29% สูงสุดที่ 1 บาท ต่ำสุดที่ 0.87 บาท มูลค่าซื้อขายที่ 142.61 ล้านบาท ขณะที่ดัชนีตลาดหุ้นไทยโดยรวมบวก 0.40%

โดยราคาหุ้นปรับตัวขึ้นแรงต่อเนื่องหลังจากที่วานนี้ (6 พ.ย.) RPC ได้ลงนามความร่วมมือระหว่างกันกับ บริษัท เอสโซ่ (ประเทศไทย) จำกัด (มหาชน) หรือ ESSO เพื่อทำสัญญาซื้อขายน้ำมันและให้ใช้สิทธิเครื่องหมายการค้า “เอสโซ่” ภายหลังจากนี้สถานีบริการน้ำมันของบริษัท เพียวพลังงานไทย จำกัด (PTEC) จำนวน 49 แห่ง จะเป็นสถานีบริการน้ำมันภายใต้เครื่องหมายการค้าเอสโซ่ โดย PTEC จะยังคงเป็นผู้ดำเนินงานบริหารสถานีบริการน้ำมันต่อไป
 